Държавен вестник, бр. 30, 2026 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  30
ване, изискванията и стандартите, уреждащи 
използването на вътрешни лица, провеждащи 
тестове, изискванията във връзка с обхвата, 
тестовата методика и подхода за всеки етап 
от тестването, резултатите, приключването 
на процеса и корективните мерки, както и 
вида на сътрудничеството за надзорни и други 
цели, необходимо с оглед на изпълнението 
на тестването за проникване и улесняването 
на взаимното признаване на тестването (OB, 
L 1190/2025 от 18 юни 2025 г.);
7. застрахователна полица, която включва 
покритие за професионална отговорност, 
включително срещу риска от неправомерно 
поведение и небрежност.
(3) Когато представените данни и доку­
менти са непълни или са необходими допъл­
нителна информация и/или доказателства 
за верността на данните, заместник-предсе­
дателят изпраща съобщение до издателя на 
токени, обезпечени с активи, или доставчика 
на услуги за криптоактиви и определя срок 
за отстраняване на установените непълноти 
и несъответствия или за представяне на до­
пълнителна информация и документи, който 
не може да е по-кратък от един месец.
(4) Комисията по предложение на замест­
ник-председателя се произнася в едномесечен 
срок от подаването на заявлението по ал. 1, 
а когато са били поискани допълнителни 
сведения и документи – в едномесечен срок 
от получаването им.
(5) Комисията отказва да издаде одобрение, 
ако не са предоставени документите по ал. 2 
или избраното вътрешно лице не отговаря 
на нормативните изисквания.
Подаване на заявление за издаване на 
удостоверение за проведени тестове за про­
никване
Чл. 26. (1) Издателите на токени, обезпе­
чени с активи, и доставчиците на услуги за 
криптоактиви, определени съгласно чл. 11, 
ал. 1, съответно чл. 19, ал. 1 от Закона за 
пазарите на криптоактиви,  подават заявле­
ние за издаване на удостоверение по чл. 26, 
параграф 7 от Регламент (ЕС) 2022/2554, към 
което прилагат документацията по чл. 26, 
параграф 6 от Регламент (ЕС) 2022/2554.
(2) Член 25, ал. 3 и 4 се прилага съответно.
(3) Комисията отказва да издаде удос­
товерение, ако тестването не е извършено 
в съответствие с изискванията, посочени в 
документацията за тестване.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Група“ е група предприятия по смисъ­
ла на § 1, т. 2 от Закона за счетоводството.
2. „Предприятия от финансовия сектор“ 
са кредитни институции, предприятия от 
небанковия финансов сектор по смисъла на 
§ 1, ал. 1, т. 81 от допълнителните разпо­
редби на Закона за пазарите на финансови 
инструменти и дружества, предлагащи услу­
ги за криптоактиви, виртуални активи или 
виртуални валути.
3. „Услуга за криптоактиви“ е понятие 
по смисъла на чл. 3, параграф 1, т. 16 от 
Регламент (ЕС) 2023/1114.
4. „Критична или важна оперативна функ­
ция“ означава функция, чието прекъсване, 
неизправност, срив, влошаване и/или неиз­
пълнение би могло съществено да намали 
финансовите резултати на доставчика на 
услуги за криптоактиви или да застраши 
стабилността и непрекъснатостта на пре­
доставяните от него услуги и дейности, или 
съществено да ограничи възможността му да 
продължи да изпълнява условията и задъл­
женията, свързани с неговия лиценз, както и 
останалите му задължения по приложимото 
право, съответно да засегне съществено за­
щитата на клиентите и/или възможността 
на компетентния орган да упражнява ефек­
тивен надзор. 
5. „Тестове за проникване“ е понятие по 
смисъла на чл. 3, т. 17 от Регламент (ЕС) 
2022/2554.
§ 2. С тази наредба се осигурява прила­
гането на следните насоки:
1. Съвместните насоки относно оценката 
на пригодността на членовете на управи­
телния орган и акционерите, преки или 
непреки, с квалифицирано дялово участие в 
издатели на ТОА и на ДУК (EBA/GL/2024/09; 
ESMA75-453128700-10), издадени съвместно 
от Европейския банков орган и Европейския 
орган за ценни книжа и пазари.
2. Насоки за образците относно разясне­
нията и становищата и стандартизирания 
тест за криптоактиви съгласно чл. 97, па­
раграф 1 от Регламент (ЕС) 2023/1114 (JC 
2024 28), издадени от Европейския банков 
орган, Европейския орган за застраховане 
и професионално пенсионно осигуряване и 
Европейския орган за ценни книжа и пазари.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Неприключилите до датата на влиза­
не в сила на тази наредба административни 
производства се приключват съгласно изис­
ква­нията є.
§ 4. Наредбата се издава на основание 
чл. 11, ал. 3, чл. 19, ал. 3 и чл. 26 от Закона 
за пазарите на криптоактиви и е приета с 
Решение № 276-Н от 12 март 2026 г. на Коми­
сията за финансов надзор.
Председател:
Васил Големански